

**Батыс Қазақстан облысының Бөкей ордасы ауданының кейбір елді мекендерін тарату туралы**

Батыс Қазақстан облыстық мәслихатының 2013 жылғы 10 қазандағы № 13-1 шешімі және Батыс Қазақстан облысы әкімдігінің 2013 жылғы 8 қазандағы № 217 қаулысы. Батыс Қазақстан облысы Әділет департаментінде 2013 жылғы 21 қазанда № 3346 болып тіркелді

      "Қазақстан Республикасындағы жергілікті мемлекеттік басқару және өзін-өзі басқару туралы" 2001 жылғы 23 қаңтардағы, "Қазақстан Республикасының әкімшілік-аумақтық құрылысы туралы" Қазақстан Республикасының 1993 жылғы 8 желтоқсандағы Заңдарына сәйкес, Бөкей ордасы аудандық әкімдігінің 2012 жылғы 21 желтоқсандағы № 263 және Бөкей ордасы аудандық мәслихатының 2012 жылғы 21 желтоқсандағы № 7-5 "Бөкей ордасы ауданының кейбір елді мекендерін тарату туралы" бірлескен қаулы және шешімі негізінде Батыс Қазақстан облысы әкімдігі **ҚАУЛЫ ЕТЕДІ** және Батыс Қазақстан облыстық мәслихаты **ШЕШІМ ҚАБЫЛДАДЫ**:  
      1. Батыс Қазақстан облысының Бөкей ордасы ауданының кейбір елді мекендері таратылсын:  
      Ұялы ауылдық округі бойынша Науша елді мекені;  
      Темір Масин ауылдық округі бойынша Куйбышев елді мекені;  
      Мұратсай ауылдық округі бойынша Көкқамыс елді мекені.  
      2. Осы қаулы және шешім алғаш ресми жарияланған күнінен кейін күнтізбелік он күн өткен соң қолданысқа енгізіледі.

*Облыс әкімінің міндетін       Сессия төрағасы*  
*атқарушы                      А. Иманғалиев*  
*С. Шапкенов                   Облыстық мәслихат хатшысы*  
*М. Құлшар*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК